Goldsworthy Gurney MPB
Goldsworthy Gurney MPB eli Golby
s. CAS47, ikä (s. 31.07.2017, 3v 12.03.2018)
welsh part bred -ori (75% welsh, NWR-kelp.), VH17-023-0094
ruunikonkimo, 137cm, kasv. Moana part breds, NZ
Yleisesti Golby on älykäs, itsevarma ja kärsimätön oripoika. Golby on omasta mielestään maailman napa ja sen pitäisi saada kaikki ja päästä kaikkialle ensimmäisenä. Ori ei todellakaan arastele pitää meteliä itsestään jos kokee jääneensä jotenkin paitsioon! Hoitaessa Golbyn kärsivällisyys on erittäin lyhyt. Se nauttii ja seisoo rauhassa paikoillaan ehkä ensimmäisen minuutin, sitten alkaa vähän liikuskella ja jos harjaus vielä parin pyörähdyksen jälkeen jatkuu, menee oriilta jo hermot mokomaan puunaamiseen ja se alkaa luimistella ja uhitella. Golby on kuitenkin hyvin opetettu eikä se pure eikä potki, vaikka osaakin hurjalta näyttää. Taluttaessa Golbylla on yleensä kauhea kiire joka paikkaan. Ensin aamulla karsinasta tarhaan ja sitten illalla aivan yhtä kiire takaisin karsinaan. Ponin kävelyvauhtia saakin olla jatkuvasti himmailemassa vaikka näinkin pienestä ponista on kyse!
Golby on perinyt emänsä erinomaisen mielikuvituksen nähdä vihreitä miehiä missä tahansa. Golby on myös aivan yhtä ketterä ja luova liikkeissään eli herra osaa jos jonkinmoista kierrepukki-sivuloikka-peruutus-kuviota. Ratsastajalta vaaditaankin melkoista tasapainoa! Golby pitää laittaa tiukasti töihin heti ratsastuksen ensimetreiltä asti ja pitää tehtävät vaihtelevina. Myöskään mitään turhan helppoja tehtäviä ei ponilla kannata teettää, vaan laittaa lihasten lisäksi pääkoppakin töihin. Vaikkei Golby ratana suoritakaan kuin helppoa B:tä, osaa se lähes kaikki yksittäiset koululiikkeet vaativaan B:hen asti. Erilaisia treenejä herralle siis varmasti löytyy! Hyppäämisessä Golby on taitava. Sillä on sulavan kissamainen hyppy ja se on luontaisesti hyvin älykäs esteillä. Ihan ei kannata esteradan suoritusta ponin kontolle jättää, sillä Golby huomaa kyllä jos kuski nukkuu ja saattaa vaikka nähdä mörön keskellä estettä!
i. Moana's Iarll Rhyfelgar
wA, rnkm sab, 117cm
ii. Ch Rhown Rhainallt
VWY-II, KTK-II iii. VIR MVA Ch Islwyns Redeemer GBR
wA, KTK-III, VWY-C
iie. Dryas Delight
ie. Moana's Cresida
wA, rtkm, 121cm iei. Craddock
wA, VWY-II
iee. Cassandra
e. Pencalow Tesla
wpb (50%), rn, 146cm ei. Terminus BH xx
xx, m, 165cm eii. Theudor Moine xx
eie. Bounty xx
ee. Pencalow Littlemiss
wB, rt, 135cm
ktk-kelpoinen eei. Corre el Rumor
eee. VIR MVA Ch Milkshake Miserable
wB, KTK-I
Golbylla on sukua 3 polvea virtuaalimaailmassa.
toukokuu CAS47, päiväkirjamerkintä 31.07.2017
Joitakin varsomisia sitä vain odottaa enemmän kuin toisia. Tessan esikoisen syntymää odotinkin kuin kuuta nousevaa. Yhdistelmä oli mielestäni niin mielenkiintoinen, etten millään olisi malttanut odottaa yhtätoista kuukautta tavatakseni tämän yhdistelmän! Upea mounttiori, omakasvattini Raffe-poni yhdistettynä täysveritaustaiseen, meidän tallissa suvultaan aivan uniikkiin Tessaan - eihän tästä voi tulla kuin aivan mahtava varsa niin käyttöön, näyttöön kuin jalostukseenkin. Tänään Tessa sitten vihdoinkin armahti minut ja aloitti varsomisensa noin yhden aikaan yöllä. Olin juuri herännyt lyhyiltä torkuilta (ihme, että olin malttanut nukkua!) ja edelleen hieman unenpöpperössä. Onneksi Tessa ei kaivannut apua, vaikka ensikertalainen olikin. Kun tamma oli saanut urakkansa suoritettua, kiiruhdin pihatolle tarkistamaan emän ja varsan voinnin. Vahvatahtoinen, ruunikko orivarsa säpiköi sitkeästi jo jaloilleen ja Tessakin vaikutti virkeältä. Onneksi olkoon pojasta, Tessa, ja tervetuloa maailmaan, Golby!